Nú er vitað að tvö snjóflóð hafa fallið við Siglufjarðarveg , annað hvort í nótt eða í morgun , og fór annað þeirra yfir veginn við munna Strákaganga . Þá fór tveggja metra þykkt snjóflóð yfir Ólafsfjarðarveg í nótt og annað féll í Böggvisstaðafjalli í Dalvíkurbyggð . Nú áðan , kl. 18.30 , var hættustigi vegna snjóflóða í Ólafsfjarðarmúla aflýst og vegurinn opnaður , en óvissustig er þó enn í gildi og veginum verður af þeim sökum lokað aftur í kvöld , kl. 22.00 , að því er fram kemur í SMS-skeyti frá Vegagerðinni .